cyanic-selkie/wikianc huggingface dataset:
Die Welle
Die Welle on vuonna 2008 ensi-iltansa saanut saksalainen draamaelokuva. Elokuva perustuu yhdysvaltalaisessa koulussa vuonna 1967 tehtyyn kokeiluun, The Third Waveen. Elokuvan on ohjannut Dennis Gansel ja sen pääosissa ovat Jürgen Vogel, Max Riemelt, Jennifer Ulrich, Jacob Matschenz ja Frederick Lau. Elokuva julkaistiin Suomessa ainoastaan kahden DVD:n erikoisjulkaisuna maaliskuussa 2009.
Atle Emanuel Wilho
Atle Emanuel Wilho (26. maaliskuuta 1857 Asikkala – 4. marraskuuta 1940 Helsinki) oli suomalainen runoilija.
Rajatalo
Rajatalo on ollut maakirjatalo, joka on kuulunut säterikartanon alaisuuteen. Rajatalo on saattanut sijaita eri maarekisterikylässä kuin säterinsä, mutta nauttinut silti säterin etuoikeuksista.
Niilo Keränen
Niilo Johannes Keränen (s. 19. toukokuuta 1950 Taivalkoski) on suomalainen poliitikko ja Kuusamon kaupungin ylilääkäri. Hän on ollut Suomen Keskustan kansanedustaja kaudella 1999–2003 ja 2015–2019. Keränen jätti eduskunnan vuoden 2019 eduskuntavaaleissa.
Keränen on vakaumukseltaan vanhoillislestadiolainen.
Jacqueline Woodson
Woodsonin tuotannosta on suomennettu omaelämäkerrallinen säeromaani Ruskea tyttö unelmoi (engl. Brown Girl Dreaming). Siinä Woodson palaa lapsuuteensa ja nuoruuteensa Etelä-Carolinassa sekä New Yorkissa ja kertoo, millaista oli varttua ruskeana tyttönä, kun Yhdysvaltojen rotuerottelulait oli vasta hiljattain kumottu.
Woodson sai vuonna 2018 Astrid Lindgrenin muistopalkinnon. Vuonna 2020 hänet palkittiin Hans Christian Andersen -palkinnolla. Woodsonille myönnettiin vuonna 2020 myös MacArthur Fellowship -apuraha.
Paul Ricard
Paul Louis Marius Ricard (9. heinäkuuta 1909 – 7. marraskuuta 1997) oli ranskalainen teollisuusmies, joka kehitti omaa nimeään kantavan pastis-alkoholijuomabrändin. Pastiksen nimi muuttui vuonna 1975, kun Ricard ja hänen kilpailijansa Pernod muodostivat Pernod Ricardin. Ricard oli myös ympäristöaktivisti ja kahden Välimeren saaren elinolosuhteiden kehittäjä.
Varhainen elämä
Ricard syntyi viinikauppiasperheeseen Sainte-Marthessa, joka kuului Marseillen 14. kaupunginosaan. Ricard meni naimisiin Marie-Therese Thiersin kanssa vuonna 1937, jonka kanssa hänellä oli kaksi poikaa ja kolme tytärtä.
Pastiksen kehittäminen
Marseillen Lycée Thiersin opintojen jälkeen Ricard lannistui aluksi, kun isä halusi maalaustaiteesta innostuneen Paulin tulevan mukaan perheen viiniyritykseen.
Nuorena Ricard tutustui vanhan lammaspaimenen opastamana alkoholijuoma pastiksen valmistukseen. Pastis, aniksella maustettu likööri ja aperitiivi, oli kielletty muiden anispohjaisten väkiviinojen tavoin Ensimmäisen maailmansodan aikana, koska kyseisiä alkoholijuomia pidettiin selityksenä Ranskan sotavoimien menestyksen heikkenemiseen. Ricard kokeili valmistaa juomasta hienostuneemman tuotteen makuhuoneeseen perustamassaan tislaamossa. Ricard käytti muun muassa tähtianista, fenkolin siemeniä, lakritsia ja Provencen yrttejä. Ricardin tarkkaa alkuperäisreseptiä ei ole koskaan julkistettu, ja on se edelleen salaisuus.
Ricard oli valmistautunut kieltolakiin lievempien anisväkijuomien osalta vuonna 1932 ja otti nopeasti hallintaansa muita yrityksiä, kuten Pernodin. Absintti, toinen anispohjainen juoma, pysyi kiellettynä. Ricard myi pastista "aitona Marseillen pastiksena". Ricardin samanniminen tislaamoyritys perustettiin vuonna 1939. Edellisenä vuonna Ricard oli myynyt pastistaan yli 2,4 miljoonaa litraa.
Toisen maailmansodan aikana pastis kiellettiin jälleen, koska sitä pidettiin Vichyn Ranskan "arvojen vastaisena". Sodan aikana Ricard vetäytyi Camarguen alueelle, jossa hän kokeili riisinviljelyä. Tislaustaitojensa avulla Ricard kehitti luumuista ja kirsikoista bensiinille alkoholipohjaisen korvikkeen, jota Ranskan vastarintaliike käytti sota-aikana.
Ricard jatkoi sodan jälkeen liiketoimintaansa. Vuonna 1952 Charles Pasqua palkattiin matkustelevaksi myyntimieheksi, ja myöhemmin hänestä tuli Ricardin yrityksen markkinointijohtaja. Pasquasta tuli myöhemmin myös kahdesti sisäministeri pääministereiden Jacques Chiracin ja Édouard Balladurin hallituksiin.
Osa voitosta muutettiin vuosittain osakkeiksi ja jaettiin työntekijöille. Vuonna 1962 Ricard hallitsi Ranskan pörssiosakkeita, Boursea. Pörssi rikastutti monia yrityksen vanhempia työntekijöitä.
Protestina Ranskan hallituksen puuttumiselle liiketoimintoihinsa Ricard erosi yrityksensä johtoportaasta vuonna 1968. Ricardin liiketoiminta ja taloudenhoito menestyivät hänen poikansa Patrickin alaisuudessa. Yhtiö sulautui suurimman kilpailijan Pernodin kanssa vuonna 1975, ja yhtiön nimi muuttui Pernod Ricardiksi. 1990-luvulla Ricard oli myydyin ranskalainen alkoholijuoma, jota myytiin 140 maassa. Ricardin kuoleman aikoihin Pernod Ricard oli kolmanneksi suurin maailmanlaajuinen väkiviinayritys.
Brändi
Koulutettuna taiteilijana Ricard kehitti taiteellisia taitojaan ja loi sinikeltaisen Ricardin merkkinsä Marseillen taivaan ja auringon värien innoittamana.
Anispohjaisten juomien mainonnasta tuli laitonta vuonna 1951 (poikkeuksena olivat jälleenmyyjien, ravintoloiden ja kuljetusautojen mainokset). Omaelämäkerrassaan Ricard kirjoitti, että kielto osoittautui "salaiseksi eduksi, joka sai meidät käyttämään mielikuvitustamme...".
Ricard suunnitteli vuonna 1935 pastikseen lisättävälle jäälle ja vedelle kannun, joka edisti tuotemerkin markkinointia ranskalaisille kuluttajille. Ricard tuotti Ricard-brändillä myös paljon juoma-astioita ja oheistuotteita, mukaan lukien karahvit, juomalasit, tuhkakupit, kellot ja pelikortit. Ricard perusti myöhemmin museon mainontaesineille Bendorin saarelle.
Urheilu
Ricard tunnusti urheilusponsoroinnin olevan tehokas markkinointiväline pastisbrändilleen. Ricard oli ensimmäinen kaupallinen sponsori Tour de France -kilpailulle vuonna 1948. Lavakuorma-autot näkyivät Ricardin väreissä, ja yritys tarjosi ilmaisia konsertteja kilpareitin varrella. Vuonna 1970 Ricard rakennutti Circuit Paul Ricard kilpa-radan lähelle Le Castelletin kylää Variin Etelä-Ranskassa. Varin departementti isännöi 14 kilpailua Formula ykkösten Ranskan Grand Prix vuosien 1971 ja 1990 välillä sekä Bol d’Or ja moottoripyörien Ranskan Grand Prix'tä. Kymmenen vuoden poissaolonsa jälkeen Ranskan Grand Prix palasi Circuit Paul Ricardille vuonna 2018. Le Castelletin lentokenttä rakennettiin myös radan läheisyyteen.
Myöhemmät elämänvaiheet
Vuonna 1950 Ricard toimi tuottajana yhdessä ensimmäisistä ranskalaisista värielokuvista, La maison du printemps. Hän julkaisi omaelämäkerran La Passion de Creer vuonna 1983.
Ricard osti kaksi saarta Varin departementista Provence-Alpit-Rivieran alueelta 1950-luvulla. Bendorin asumattoman saaren läheltä Bandolia hän osti vuonna 1950 ja Embiez islandin läheltä Six-Fours-les-Plagesia vuonna 1958.
Ricard perusti Bendorille viinien ja väkevien alkoholijuomien näyttelyn, jonka tavoitteena oli luoda "täydellinen ja pysyvä tietokirjamainen kokoelma viineistä ja väkevistä alkoholijuomista". Ricard rakennutti myös museon Ricard-tuotemerkin juoma-astioille ja oheistuotteille.
Välimerelle päästetyistä teollisuudenalojen "punaliejupäästöistä" kauhistuneena Ricard kampanjoi teollisuussaasteita vastaan ja perusti vuonna 1966 Observatoire de la Merin, josta myöhemmin tuli Paul Ricardin meritieteellinen instituutti. Instituutti perustettiin Ile des Embieziin, ja se harjoittaa merentutkimusta ja nostaa yleistä tietoisuutta mereen liittyvissä kysymyksissä. Akvaario on avoinna vierailijoille instituutissa.
Eläkkeellä Ricard maalasi taideteoksia ja toimi Signesin pormestarina 1972–1980. Ricard kuoli Signesissä 88 vuoden ikäisenä vuonna 1997.
Ivan Sergejev
Ivan Ivanovitš Sergejev (7. syyskuuta 1941) on Venäjän federaation ulkoasiainministeriön diplomaattikunnan pääpalveluhallinnon, GlavUPDK:n johtaja, joka toimi Jevgeni Primakovin ulkoasiainministerikautena yhtenä Venäjän varaulkoasiainministereistä. Hän on GlavUPDK:n rakennuttaman Venäjän ensimmäisen kansainväliset vaatimukset täyttävän golf-kentän, Moscow Country Clubn golf-seuran kunniapuheenjohtaja. GlavUPDK:a toimii kiinteistöyrityksenä Moskovassa ja Moskovan alueella ja sillä on erittäin arvokas kiinteisömassa, johon sisältyy myös loistohotelleja, joissa hotellitoimintaa harjoittavat ulkomaalaiset hotelliketjut.
Muuta
Ivan Sergejev on ulkoasiainhallinnon arvonimeltään täysivaltainen suurlähettiläs (Чрезвычайный и Полномочный Посол), nimitetty 25.5.1998, № 590. Hänen esimiehensä ulkoasiainministeri Jevgeni Primakov sai saman arvon 19.7.1996 ja Pietarin pormestari Valentina Matvienko 12.9.1997. Arvonimi on Venäjän diplomaattikunnan korkein.
Haukkalampi (Kuhmoinen)
Haukkalampi eli Haukkalammit (l) on Pirkanmaalla Kuhmoisissa Kylämän kylän lähellä sijaitseva lampi. Peruskartassa Haukkalampi ja sen itäpuolinen pienempi lampi on merkitty yhteisnimellä Haukkalammit.
Maantietoa
Lammen pinta-ala on 1,3 hehtaaria, se on 350 metriä pitkä ja 50 metriä leveä. Lammella ei ole kartan mukaan saaria ja se on autio. Rantaviivan pituus on 800 metriä ja lammen rannat ovat pääosin soistunutta metsämaata.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Lammen vedenpinnan korkeus on 146,2 metriä mpy. Laskuoja lähtee lammen länsipäästä ja laskee 400 metrin päässä Kolisjärveen. Laskuojan pudotus on 5,1 metriä.
Historiaa
Vuoden 1855–1856 Kalmbergin kartastossa lampi oli merkitty nimettömänä.
Vuoden 1965 peruskartassa lampeen johti oja pohjoispuoliselta pellolta. Vuoteen 1986 mennessä pelto oli metsittynyt ja oja oli osin kuivunut.
Verner von Heidenstam
Carl Gustaf Verner von Heidenstam (6. heinäkuuta 1859 Olshammar, Askersund – 20. toukokuuta 1940 Övralid, Motala) oli ruotsalainen runoilija, joka sai Nobelin kirjallisuuspalkinnon 1916.
Heidenstam oli Ruotsin uusromanttisen runouden keskushahmoja Gustaf Frödingin ja Erik Axel Karlfeltin rinnalla. He katsoivat aikaisemmin johtotyylinä olleen naturalismin tulleen tiensä päähän. Heidenstamin runoissa tulevat esille värikkäät, eksoottiset, itämaiset ja myyttiset aihelmat. Toisaalta hänelle oli tyypillistä aristokraattinen eristäytyminen. Hänen suosionsa pohjautui vuonna 1895 ilmestyneeseen kokoelmaan Dikter. Sen aihelmat ovat Ruotsista. Suosituimman proosateoksensa Karolinerna Heidenstam julkaisi vuosina 1897–1898. Siitä alkoi hänen historiallisten romaaniensa kausi.
Blackburn (täsmennyssivu)
Blackburn on kaupunki Englannissa. Se voi tarkoittaa myös seuraavia:
Verner von Heidenstam
Heidenstamin muistelmat När kastanjerna blommade julkaistiin 1941. Jälkimaailma on suhtautunut Heidenstamin tuotantoon huomattavasti kriittisemmin kuin hänen oman aikansa yleisö. thumb|200px|left|Carl Gustaf Verner von Heidenstam, [[Oscar Björckin maalaus.]]
Kummeli – Erittäin hyvin sanottu
Kummeli – Erittäin hyvin sanottu on Tuomas Marjamäen kirjoittama kirja, joka kertoo komediaryhmä Kummelin synnystä ja sen vaiheista. Kirjan julkaisi kustantamo Docendo syyskuussa 2015, ja siitä painettiin suurempi kovakantinen ja pienempi taskukirjaversio.
Sisältö
Kirja on kirjoitettu biografiseen tyyliin, ja se kertoo komediaryhmän synnystä, televisiosarjasta ja muista projekteista kronologisessa järjestyksessä. Kirjassa on runsaasti kuvitusta, joista osa on kirjaa varten otettuja ”promokuvia”, ja osa muun muassa Yleisradion arkistokuvia. Kirjan lopussa on luettelo jokaisesta televisiosarjan jaksosta ja kooste Kummeli-elokuvista.
Vastaanotto
Kirja sai pääosin myönteisen vastaanoton. Kirja-arvosteluja kokoavalla Goodreads-sivustolla Kummeli – Erittäin hyvin sanottu on saanut 3,62 tähteä viidestä. Sydän-Hämeen Lehdessä sitä kutsuttiin ”Kummelin näkoiseksi kirjaksi”.
Saint-Savin-sur-Gartempe
Saint Savin tai Saint-Savin-sur-Gartempe on Ranskan kunta Uuden-Akvitanian alueella Viennen departementissa. Se sijaitsee departmentin pääkaupungin Poitiersin itäpuolella. Kunnan pinta-ala on 18,8 neliökilometriä ja siellä on arviolta 860 asukasta (vuonna 2016).
Kunnassa sijaitsee luostari, joka on kuulunut Unescon maailmanperintöluetteloon vuodesta 1983.
Luostari
Ensimmäisenä rakennettiin sivulaiva, kuori ja sen katettu käytävä sekä monikulmainen apsis. Seuraavassa rakennusvaiheessa tehtiin päälaivaan kolme syvennystä, kellotorni ja sen kuisti ja viimeiseksi vielä viimeiset kuusi syvennystä päälaivaan. Kellotorni viimeisteltiin 1300-luvulla yli 80 metriä korkealla kivisellä torninhuipulla.
Fed Cup 2013
Fed Cup 2013 oli 51. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin 2.–3. marraskuuta Italian ja Venäjän kesken.
Italia voitti Fed Cupin päihittäessään loppuottelussa Venäjän.
Markos Geneti
Markos Geneti (s. 7. kesäkuuta 1984) on etiopialainen kestävyys- ja keskimatkojen juoksija.
Geneti voitti 2001 alle 18-vuotiaiden maailmanmestaruuden 3 000 metrin juoksussa ajalla 7.55,82. Seuraavana vuonna hän voitti hopeaa nuorten maailmanmestaruuskilpailuissa Kingstonissa 5 000 metrin juoksussa ajalla 13.28,83. Vuonna 2004 hän voitti Budapestin sisäratojen MM-kisoissa MM-pronssia 3 000 metrillä. Saman vuoden IAAF:n yleisurheilufinaalissa hän oli kuudes ajalla 7.42,24.
Geneti juoksi ensimmäisen maratoninsa vuonna 2011 voittaessaan Los Angelesin maratonin ajalla 2.06.35. Vuonna 2012 hän sijoittui Dubain maratonilla kolmanneksi ajalla 2.04.54.
Boy A
Boy A on John Crowleyn ohjaama draamaelokuva vuodelta 2007. Elokuva on Jonathan Trigellin samannimisen romaanin elokuvasovitus, ja se sisältää samankaltaisuuksia James Bulgerin tapauksen kanssa. Elokuvan pääosissa ovat Andrew Garfield, Peter Mullan ja Katie Lyons. Garfield sai roolisuorituksestaan British Academy Television Awardsin parhaan näyttelijän palkinnon.
Boy A kertoo 24-vuotiaasta miehestä, joka on viettänyt suurimman osan elämästään vankilassa toisen lapsen murhaamisesta. Pitkän vankilatuomion jälkeen hän yrittää aloittaa uutta elämää uuden identiteetin turvin.
Estía
Estía on kreikkalainen päivittäin ilmestyvä sanomalehti, jota julkaistaan Ateenassa. Se on perustettu vuonna 1876.
Malcolm Frager
Malcolm Frager (15. tammikuuta 1935 Saint Louis, Missouri – 20. kesäkuuta 1991 Pittsfield, Massachusetts) oli yhdysvaltalainen pianisti.
Estía
Estía oli alun perin kirjallisuuslehti. Se on nimetty kreikkalaisen mytologian Hestia-jumalattaren mukaan. Lehti muutettiin uutisia julkaisevaksi sanomalehdeksi vuonna 1894. Lehteä julkaistiin konservatiivisten piirien suosimassa katharévousa-kielimuodossa 1990-luvulle saakka, vaikka muoto oli hylätty virallisessa käytössä vuonna 1976. Vielä nykyäänkin lehti käyttää kreikan polytonista ortografiaa, joka hylättiin virallisessa käytössä vuonna 1982.
Malcolm Frager
Frager aloitti pianonsoiton kuusivuotiaana ja esiintyi St. Louisin sinfoniaorkesterin kanssa ensimmäisen kerran kymmenen vuoden iässä. 14-vuotiaana hän muutti New Yorkiin ja aloitti opiskelun Carl Friedbergin johdolla. Hän suoritti myös venäjän kielen opinnot Columbian yliopistossa ja valmistui vuonna 1957. Frager sai kansainvälistä tunnustusta voitettuaan Leventritt-palkinnon vuonna 1959 ja Kuningatar Elisabetin musiikkikilpailun ensipalkinnon 1960. Hän teki konsertoinnin ohella historiallista tutkimustyötä piano-ohjelmistosta, erityisesti Robert Schumannin musiikista. Vuonna 1967 hän löysi uudelleen Schumannin pianokonserton alkuperäisversion käsikirjoituksen ja vuonna 1978 toisessa maailmansodassa kadonneeksi luullun 1700–1800-lukujen säveltäjien teosten käsikirjoituskokoelman.
Estía
Lehden ensimmäinen numero ilmestyi painoteknisen virheen johdosta niin, että sen etusivu tuli takasivuksi ja sivu 2 etusivuksi. Lehti jatkoi perinnettä vuoteen 1997, jolloin siitä piti luopua, kun julkaisujärjestelmä muutettiin tietokoneperusteiseksi. Lehti on painoasultaan edelleen hyvin perinteisen näköinen.
Malcolm Frager
Frager piti ensimmäisen konserttikiertueensa vuonna 1959. Ensimmäisen kerran hän esiintyi Neuvostoliitossa vuonna 1963. Hän tuli erityisen suosituksi siellä ja Euroopassa. Frager teki esiintymisiä myös Latinalaisessa Amerikassa, Kaukoidässä ja Australiassa. Schumannin ohella hänen ohjelmistoonsa kuului esimerkiksi Joseph Haydnin, Wolfgang Amadeus Mozartin, Ludwig van Beethovenin, Franz Schubertin, Frédéric Chopinin, Sergei Prokofjevin ja Béla Bartókin musiikkia. Hän tunsi kiinnostusta 1700-luvun fortepianoja kohtaan ja levytti niillä Haydnin sekä Mozartin sävellyksiä. Frager oli usein tuomarina musiikkikilpailuissa.
Levy Rozman
pienoiskuva|Levy Rozman vuonna 2019 Levy Rozman (s. 5. joulukuuta 1995 New York, Yhdysvallat), tunnettu myös käyttäjänimellään GothamChess on yhdysvaltalainen shakinpelaaja, tubettaja ja striimaaja. Hän on ollut shakin kansainvälinen mestari vuodesta 2018.
Laura Ingalls Wilder Medal
Laura Ingalls Wilder Medal on Laura Ingalls Wilderin mukaan nimetty kirjallisuuspalkinto, joka sai vuonna 2018 uuden nimen Children's Literature Legacy Award, koska kirjailijalla on palkinnon myöntävän American Library Associationin lastenkirjallisuusjaoston (ALSC) mielestä rasistisia asenteita, jotka eivät ole yhteneväisiä myöntäjän arvojen kanssa. Palkinto annettiin sen perustamisvuonna 1954 Ingalls Wilderille.
3584 Aisha
3584 Aisha on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi N. G. Thomas vuonna 1981. Pikkuplaneetta sai nimensä löytäjänsä lapsenlapsen, Aisha Renee Thomasin, mukaan. Ennen nimeämistään tämä asteroidi tunnettiin tunnuksella 1981 TW. Aishan läpimitta on noin 25 kilometriä.
Kaatialan louhos
pienoiskuva|Kaatialan kaivos etelärannalta kuvattuna toukokuussa 2012. Kaatialan louhos on Kuortaneen Lentilässä sijaitseva käytöstä poistunut avolouhos, josta louhittiin vuosina 1942–1968 maasälpää ja kvartsia. Vielä tämän jälkeenkin louhoksen jätekivikasoista on kerätty korukiviä. Louhokselle on matkaa 18 km Kuortaneelta ja 14 km Alavudelta.
Alueella on kaksi veden täyttämää louhosta. Pienempi louhos on käytössä uimalana ja suurempi louhos on pyöreä ja halkaisijaltaan yli 200 metriä. Tämä yli 30 metriä syvä louhos on urheilusukeltajien suosima sukelluspaikka. Sukeltajat ovat tuoneet kaivokseen sukelluskellon noin 21 metrin syvyyteen. Louhoksessa on tapahtunut kolme kuolemaan johtanutta sukellusonnettomuutta: 4. syyskuuta 1993, 6. elokuuta 2010 ja 29. maaliskuuta 2014.
Kaatialan mukaan on nimetty sieltä ensimmäisenä maailmassa löydetty kaatialaiitti-niminen mineraali (FeAs3O9 · 6-8H2O), joka on kiderakenteeltaan monokliininen vesipitoinen rauta-arsenaatti.
Sukellustoiminta louhoksessa lisääntyi huomattavasti, kun Viljakkalassa sijaitseva Haverin louhos suljettiin 1997 lukuisten onnettomuuksien jälkeen ja avattiin sukellustoiminnalle uudestaan vasta 2009. Veteen pääsee matalasta päästä loivaa kaivostietä myöten ja syvässä päässä on rappuset pinnan alla olevalle tasanteelle. Louhoksessa on erittäin kattava luolasto, jolla on monta sivuhaaraa, sekä myös pienempiä turistiluolia (kaivosauton kääntöpaikka) ei niin vaativiin sukelluksiin. Louhoksen syvään päähän on sukelluskellon lisäksi upotettu autonromu ja iso pienoislentokone. Kaikki louhoksella tapahtuneet kuolemaan johtaneet sukellusonnettomuudet ovat tapahtuneet luolassa.
3D-mallinnos
Vuonna 2021 uutisoitiin louhoksen tietokonemallintamisesta. Louhoksesta on tarkoitus tehdä 3D-mallinnus, virtuaalinen jäljennös kattaisi koko ympäristön, luolaston ja avo-osuuden.
Aiheesta muualla
62.67972°N, 23.48694°W
From the Vaults
From the Vaults on Nazarethin harvinaisempia kappaleita ja versioita sisältävä kokoelma-albumi.
Valakit
Valakit on Valakian romanialaisista käytetty nimitys, mutta toisinaan myös yleensä romanialaisista. Lisäksi heihin kuuluvat Pohjois-Makedonian, Albanian ja Kreikan aromanialaiset eli aromuunit.
Kylämäjärvi
Kylämäjärvi on Pirkanmaalla Kuhmoisissa Kylämän kylän länsipuolella sijaitseva järvi.
Maantietoa
Järven pinta-ala on 77 hehtaaria, se on 2,7 kilometriä pitkä ja 950 metriä leveä. Järvellä on kartan mukaan viisi pientä saarta, jotka sijaitsevat järven länsipäässä. Järven rantaviivan pituus on 9,4 kilometriä. Rannat ovat pääosin metsämaata, mutta järven länsi- ja itäpään ympäristössä on myös peltoa. Järvellä on noin viisi taloa ja noin 30 vapaa-ajan asuntoa. Niille tulee tiet järven itäpuolelta kulkevalta yhdystieltä 3284 tai järven pohjoispuolelta kulkevalta kylätieltä.
Historiaa
Vuoden 1855–1856 Kalmbergin kartastossa järvi oli merkitty nykyisellä nimellään.
Vuoden 1965 peruskartassa järvellä oli muutama talo ja niiden yhteydessä oli peltoja. Itäpuolisen Kylämän kylän pellot olivat nykyistä laajempia. Vuoteen 1986 mennessä pellot olivat osin metsittyneet ja järvelle oli rakennettu noin 15 taloa lisää.
Zackin ja Codyn viiden tähden elämää
Zackin ja Codyn viiden tähden elämää on Disneyn tuottama tilannekomedia, jonka loivat Jim Geoghan ja Danny Kallis. Sarjaa on lähetetty Disney Channelilla vuodesta 2005. Sarjaa on kuvattu elävän yleisön edessä Hollywood Center Studiosilla. Suomessa sarjaa on näytetty sekä alkuperäisversiona että suomeksi dubattuna versiona.
Hoatsin
Hoatsin on myös Guyanan kansallislintu.
Zackin ja Codyn viiden tähden elämää
Zackin ja Codyn viiden tähden elämää kertoo Tipton-nimisestä hotellista Bostonissa, johon kaksoset Zack ja Cody muuttivat. Hotellia johtaa Marion Moseby. Tunnusmusiikin laulaa Drew Davis Band. Sarjasta on tehty kirjoja, lautapelejä ja vaatteita.
Hoatsin
Ulkonäkö ja biologia
Hoatsin on luokiteltu sekä kanalinnuksi että käkilinnuksi. Se poikkeaa ulkonäöltään ja elintavoiltaan suuresti muista lintulajeista. Linnulla on pituutta enintään 60 senttimetriä, painoa korkeintaan 600–800 grammaa ja sen höyhenpeite on kirjava sekoitus ruskean erilaisia sävyjä. Hoatsinin vatsapuoli on vaalea, mutta selkä ja siipien pintahöyhenet hyvin tummat. Kyljissä ja siipien reunoissa on näyttävä punertavanruskea vivahde. Siivissä ja selässä on tummalla pohjalla valkoisia viiruja ja laikkuja. Niskassa ja päälaella linnulla on jono pitkiä höyheniä, joiden muodostama irokeesimainen harja saa linnun näyttämään varsin erikoiselta. Tämän harjan vuoksi lintua kutsutaan silloin tällöin nimellä ”punkkarikana”. Useimmista muista lintulajeista poiketen hoatsineilla uros ja naaras ovat samannäköisiä.
Zackin ja Codyn viiden tähden elämää
Vuonna 2007 sarja päätettiin lopettaa kolmanteen tuotantokauteen. Sarjan spin-offin Viiden tähden merielämää tekeminen alkoi seuraavana vuonna.
Hoatsin
Ulkonäkö ja biologia
Ruumiinrakenteeltaan hoatsin on pyöreähkö, mikä saa aikaan kömpelön vaikutelman. Linnulla on suurehkot pyöreäreunaiset siivet, mutta sen lentolihakset ovat suuresta kuvusta johtuen heikot, eikä se näin ollen pysty taittamaan pitkiä matkoja lentäen. Lyhyilläkin matkoilla hoatsin on varsin huono lentäjä. Pyrstö on pitkä ja leveä, mikä auttaa lintua säilyttämään tasapainonsa puiden oksistossa. Ilman suurta pyrstöä linnun iso ja painava kupu tekisi sen ruumiista liian etupainoisen. Hoatsinilla on myös voimakkaat jalat ja pitkät kynnet, joilla se saa pitävän otteen oksasta. Linnun nokka on vankka ja lihaksikas sen ruokailutavan vuoksi: lehtien riipiminen puista on helpompaa vahvalla purukalustolla. Linnun voimakkaanpunaiset silmät sijaitsevat molemmin puolin vartaloon suhteutettuna pientä päätä, ja niitä ympäröi kirkkaansininen paljas iho.
Hrunitšev
Hrunitšev on venäläinen avaruusalusten ja kantorakettien valmistaja. Yritysmuodoltaan se on federatiivinen valtion unitaarinen yritys. Aiemmin, 1920-1950-luvuilla yhtiö valmisti lentokoneita.
Zackin ja Codyn viiden tähden elämää
Zachary "Zack" Martin
Zack (Dylan Sprouse) on melkein aina pulassa. Zack pukeutuu usein skeittailuvaatteisiin. Hän on kiinnostunut erittäin paljon tytöistä ja oli ihastunut vuosia vanhempaan Maddieen ensimmäisellä tuotantokaudella. Zack on urheilullisempi kuin veljensä Cody. Zack on kaksosista kymmenen minuuttia vanhempi.
Hoatsin
”Lentävä lehmä”
Hoatsin on saanut kutsumanimen ”lentävä lehmä” erikoisten ruokailutottumustensa ansiosta. Se syö etupäässä lehtiä ja on tältä osin ainutlaatuinen laji lintujen joukossa. Vaikeasti sulavan kasviravinnon käsittelyä varten linnulle on kehittynyt myös ruuansulatusjärjestelmä, jollaista ei yhdelläkään toisella lintulajilla ole. Hoatsinin ruuansulatus muistuttaakin suuresti lehmän nelivaiheista ruuansulatusta. Linnulla on paljon yhteisiä piirteitä kasvinsyöjänisäkkäiden kanssa.
Hrunitšev
Lentokonevalmistaja
Vuonna 1923 yhtiön omistus siirtyi saksalaiselle lentokonetehdas Junkersille. Junkers siirtyi Neuvosto-Venäjälle välttääkseen Versailles’n rauhansopimuksen Saksan ilmailu- ja sotateolliselle toiminnalle asettamia rajoitteita. Tehdas valmisti kokometallisia lentokoneita ja lentokonemoottoreita. Vuosina 1923–1925 tehdas valmisti viisikymmentä Junkers Ju-20- ja sata Junkers Ju-21-lentokonetta. Neuvostoliiton omien lentokoneiden tuotanto alkoi tehtaassa 1920-luvun puolivälissä, etenkin A. N. Tupolevin suunnitteluun perustuen: Filin tehdas tunnetaan myös nimellä Tehdas 23. Vuonna 1951 siihen liitettiin OKB-23-suunnittelutoimisto, ja se valmisti myös V. Mjasištševin suunnittelutoimiston koneita, kuten M-4 ja 3M (Bizon) pommikoneita. Tehdas valmisti ylisoonista pitkän kantaman pommikonetta eli M-50-lentokonetta 1950-luvun puolivälistä alkaen. Myös sen variaatiota, M-52-pommikonetta, valmistettiin tehtaalla.
Zackin ja Codyn viiden tähden elämää
Codester "Cody" Martin
Cody (Cole Sprouse) on intellektuelli, kypsempi ja tunteekkaampi kaksonen, mutta hän on usein mukana veljensä hulluissa kuvioissa. Cody on hieman vähemmän kiinnostunut tytöistä kuin veljensä, mutta hän on usein flirttaillut hotellin vieraalle, Barbara Brownsteinille, mutta he ovat enemmänkin kiistelleet siitä, että kumpi on älykkäämpi. Cody on myös käynyt matikkaleirillä ja on paljon älykkäämpi kuin veljensä Zachary ja on voittanut tavauskilpailun.
Madeline "Maddie" Fitzpatrick
Maddie (Ashley Tisdale) on teini-ikäinen ja hän on töissä Tipton-hotellin makeistiskillä sekä Cluck Bucket- nimisen pikaruokalan kassalla. Hänen koko nimensä on Madeline Margaret Genevieve Miranda Catherine Fitzpatrick. Maddie on luonteeltaan fiksu ja kypsä teini. Maddieta kutsutaan myös töissä "karkkitytöksi". Hän on yleensä Zackin ja Codyn lapsenvahti.
London Tipton
London (Brenda Song) on Tiptonin omistajan Wilfred Tiptonin tytär ja Tipton-hotellin perijätär. London on luonteeltaan tyhmä, pilalle hemmoteltu, rikas ja itserakas teini. London pitää shoppailusta, uusista vaatteista, kengistä ja koruista. Hänen parhain ystävänsä on Maddie, vaikka heillä onkin välillä paljon erimielisyyksiä. London kehuu itseään sanomalla:- Yay me! (suom. Hyvä minä!). London on parodia Paris Hiltonista.
Marion Moseby
Moseby (Phill Lewis) on hotellin tiukka mutta hauska johtaja, joka puhuu yleiskieltä ja pitää Londonista (jonka hän itse kasvatti) kuin omasta tyttärestään.
Carey Martin
Carey (Kim Rhodes) on Zackin ja Codyn yksinhuoltajaäiti. Carey laulaa Tiptonin ravintolassa. Hän on viisas, mutta silti melko aggressiivinen kaksosten tekemisiä kohtaan. Usein hän unelmoi George Clooneysta. Hän löysi laulamisen lahjansa vahingossa, kun hän aloitteli stand-up- uraansa.
Esteban
Esteban (Adrian R'Mante) on Tipton-hotellin pikkolo. Hänen koko nimensä on Esteban Julio Ricardo Montoya de la Rosa Ramirez. Kun Esteban muutti Perusta hän halusi Baseball pelaajaksi, mutta tyytyi pikkolon rooliinsa. Estebanilla on myös lemmikkikana nimeltä Dudley. Hän on taikauskoinen.
Nia Moseby
Nia (Giovonnie Samuels) on teini-ikäinen ja hän on töissä Tipton-hotellin kaupan kassalla tuuramassa Maddieta koko kesän. Nia on Marion Mosebyn veljentytär ja hän on tehnyt hieman tuttavuutta Londonin kanssa.
Muriel
Muriel (Estelle Harris) on Tipton-hotellin laiska siivooja. Muriel yleensä pelkästään nukkuu, istuu ja mussuttaa herkkuja työpäivänsä Tipton-hotellissa. Hän käy myös välillä hoitamassa Zackia ja Codya mikäli Maddie ei pääse tulemaan, mutta yleensä hän lepää silloinkin.
Bob
Bob on Zackin yksi parhaimmista ystävistä. Hän joutuu aina välillä vahingossa mukaan Zackin kolttosiin. Sarjassa Bobilla on dysleksia eli lukihäiriö.
Vierasesiintyjät
Sarjassa on myös ollut vierasnäyttelijöitä. Jaksossa "Tähti talossa" ("Rock Star in the House") esiintyi Jesse McCartney. Alyson Stoner on esiintynyt monissa sarjan jaksoissa, kuten "Pusuja ja korista" ("Kisses & Basketball") ja "Kaksosklubi" ("Club Twin"). Stoner esiintyi Max-nimisenä hahmona, joka on oikeasti tyttö, mutta haluaa olla poika, koska silloin hän muka voisi "pyöriä coolien kanssa". Myös Zac Efronia on nähty eräässä jaksossa, jossa hän muun muassa suuteli Maddie Fitzpatrickiä. Monique Coleman ja Vanessa Hudgens ovat myös olleet muutamassa jaksossa. Myös Alexa Nikolas ja Raven Symone ovat olleet yhdessä jaksossa. Tipton-hotelli on nähty myös yhdessä Hannah Montana-jaksossa.Tony Hawk on myös ollut yhdessä jaksossa. Selena Gomez on myös vieraillut Codyn tyttöystävänä. Suudellessaan Zackia koulun näytelmässä hän jättää Codyn koska ihastui Zackiin, jolloin Zackin ihastus kertoi Codylle olevansa ihastunut häneen.
Tipton Hotel
Hotelli Tipton on viiden tähden hotelli, joka on pääalue sarjassa. Hotelli Tiptonissa on tehty myös televisiomainos, joka houkuttelisi lisää asiakkaita Tiptoniin. Carey Martin laulaa Tiptonissa, Maddie Fitzpatrick on töissä karkkitiskillä ja Marion Moseby on hotellin johtaja.
Videopelejä
Sarjasta on tehty kolme videopeliä, joista suurin osa on julkaistu Nintendo DS:lle.
Hoatsin
”Lentävä lehmä”
Sitkeät, paksut ja nahkeat lehdet ovat hyvin vaikeasti sulavaa ravintoa. Koska kasvinsyöjät saavat lähes kaiken ravintonsa lehtien soluseinämien sisältämästä selluloosasta, on niiden kyettävä hajottamaan syömänsä kasvit tehokkaasti. Tätä tarkoitusta varten niille on kehittynyt suuri ruuansulatusjärjestelmä, jossa pieneliöt pilkkovat selluloosan sokereiksi. Tämä käymisprosessi vaatii paljon aikaa ja paljon tilaa, minkä vuoksi hoatsinille on kehittynyt suuri käymistankki: sen ruokatorven alaosa muodostaa paksuseinäisen kuvun. Kun lehtimassa on ensin hienontunut linnun lihasmahassa, se siirtyy kupuun käymisvaiheen ajaksi. Linnun pienen koon vuoksi ruuansulatusjärjestelmä vie suuren osan sen elimistöstä. Lehdissä on vain vähän käyttökelpoista ravintoa, joten linnun on ahmittava niitä päivässä suuret määrät. Iso kasa käymistilassa olevia lehtiä saa luonnollisesti aikaan paljon kaasuja, jotka purkautuvat lopulta ulos linnun peräaukosta. Tämä runsas kaasun muodostus antaa hoatsinille lehmänlantaa muistuttavan ominaishajun, josta johtuu myös sen aikaisemmin käytetty suomenkielinen nimi, ”haisukäki”.
Elintavat
pienoiskuva|Hoatsin puun oksalla. Koska hoatsin syö vain muutamien puulajien lehtiä sekä joitakin kukkia ja hedelmiä, ainoa sopiva elinpaikka sille on sademetsän jokivarsien puiden ja pensaiden oksisto. Erityisen mieltynyt hoatsin on arum-suvun vehkakasveihin. Lintu viettää suuren osan päivästä oksistossa laiduntaen, sillä sen on kyettävä hankkimaan kylliksi ravintoa niukkaravinteisista lehdistä.
Hoatsinin suuri kupu on kasvanut lentolihasten kustannuksella. Lihaksille ei ole jäänyt paljoa tilaa, joten lintu ei suurista siivistään huolimatta kykene lentämään kovin hyvin. Itse asiassa se on lähestulkoon surkea lentäjä, joka taittaa ilmojen halki vain lyhyitä matkoja puusta puuhun. Lentämistä vaikeuttaa entisestään se, että hoatsinin kupu on lähes aina täynnä lehtiä. Lintu vältteleekin lentämistä ja liikkuu kiipeillen jos se vain on mahdollista. Hoatsinin lento on sekava sarja räpyttelyä ja lyhyitä liitoja, joiden päätteeksi se osoittaa huonot laskeutujanlahjansa ja paiskautuu usein kömpelösti lehtien sekaan. Tällaiset lentäen taitetut matkat ja terävien oksien seassa kiipeily jättävät väistämättä jälkensä hoatsinin pehmeään höyhenpukuun. Sulkasatojen välisenä aikana ne muuttuvat kovin rähjäisiksi linnuiksi, kunnes saavat jälleen uuden höyhenpeitteen.
Hoatsinin ravinto vaatii aikaa sulaakseen, ja lintu viettääkin suurimman osan ajastaan oksistossa lepäillen. Kupu täynnä linnun on kuitenkin hyvin vaikea istua suorassa oksallaan. Tämän ongelman ratkaisemiseksi hoatsinille on kehittynyt rintalastan alapäähän kumimainen antura, jonka varaan lintu nojautuu nukkuessaan. Rintalastan paksu nahka toimii tyynynä linnun ollessa makuuasennossa ja tukee muulloin raskasta ruuansulatusjärjestelmää. Hoatsin elää koko ikänsä hyvin verkkaista elämää, ja sen elinalue rajoittuu yleensä vain joihinkin satoihin metreihin.
Sosiaalisuus ja lisääntyminen
Aikuiset hoatsinit elävät parvissa, joihin kuuluu tavallisesti 10–50 yksilöä. Linnut viestivät keskenään voimakkain rääkäisyin. Parvet pysyvät koossa myös lisääntymisaikana, jolloin nämä erikoiset linnut paljastavat myös oudot lisääntymistapansa. 2–6 aikuista lintua, joiden joukossa on sekä koiraita että naaraita, rakentavat yhteisvoimin yksinkertaisen pesän 2–5 metrin korkeuteen veden pinnasta. Pesään munitaan 2–3 kellanruskeata munaa, joissa on ruskeita tai sinisiä täpliä. Aikuiset huolehtivat yhdessä munista ja myöhemmin kuoriutuvista poikasista. Koska jokivarsilla on niukasti ihanteellisia pesäpaikkoja, vain vanhat, asemansa vakiinnuttaneet lintuparit pääsevät pesimään. Nuoret linnut pysyttelevät vielä aikuistuttuaankin pesäpaikan lähistöllä ja auttavat vanhempiaan uusien jälkeläisten hoidossa.
pienoiskuva|400px|Hoatsinin levinneisyysalue kattaa Amazonin sademetsäalueen Etelä-Amerikassa.
Kaiken muun erikoisuuden ohella hoatsinit ruokkivat pieniä poikasiaan aivan erityisellä tavalla. Monet linnut oksentavat puoliksi sulaneen ruokansa suoraan poikasen suuhun, mutta pikkuhoatsin tunkeekin sitä vastoin oman päänsä syvälle emon ruokatorveen ja aina kupuun asti, mistä se kahmii suuhunsa jauhautunutta lehtimassaa. Poikanen saa ruokinnan yhteydessä vatsaansa myös emon ruuansulatuksen pieneliöitä, jotka muodostavat aikanaan poikaselle oman suolistobakteerikannan.
Nuorta hoatsinia uhkaavat monet vaarat sen asustaessa veden yläpuolelle rakennetussa pesässään. Vanhemmat eivät voi suojella jälkikasvuaan puissa eläviä käärmeitä ja muita petoja vastaan, joten poikasen on kyettävä itse suojelemaan itseään vaaran uhatessa. Sille onkin kehittynyt aivan erityinen hätästrategia, johon kuuluu olennaisena osana pesän sijainti veden päällä. Hoatsinin poikanen ei voi puolustautua petoja vastaan voimalla, mutta se on taitava pakenija. Vaaran havaittuaan poikanen ponkaisee pois pesästä ja heittäytyy uhkarohkean tuntuisesti suoraan alla virtaavaan veteen. Veteen päästyään poikanen sukeltaa yllättävän taitavasti turvallisen matkan päähän. Se ikään kuin lentää veden alla ja kauhoo vettä kehittymättömillä siivillään, minkä jälkeen se rantautuu pedon ulottumattomiin. Poikanen kuivattelee höyhenensä rannalla ja kipuaa sen jälkeen ylemmäs puuhun tai pensaaseen, kunnes löytää turvallisen paikan. Se ei yritä enää palata takaisin pesään vaan odottaa, että vanhemmat löytävät sen ja jatkavat ruokkimista uudessa piilopaikassa. Pelastautuminen pedon kynsistä ei kuitenkaan aina säästä poikasen henkeä. Varsinkin pieni poikanen saattaa nääntyä nälkään ennen kuin aikuiset löytävät sen.
Hoatsinin poikaset lähtevät pesästä kolmen viikon ikäisinä.
Nukkeanimaatio
Nukkeanimaatio on stop motion -animaatiotekniikka, jossa luodaan liikkeen illuusio erilaisia nukkeja apuna käyttäen. Nuken asentoon tehdään pieniä muutoksia ja nämä muutokset kuvataan. Kun kuvattu filmi näytetään normaalinopeudella, peräkkäin nopeasti vaihtuvat kuvat luovat illuusion liikkeestä.
Hoatsin
Ikuinen kiistakapula?
Hoatsin on erikoisen ulkonäkönsä ja ainutlaatuisten elintapojensa vuoksi ollut aina suuri kysymysmerkki tutkijoille. Statius Müller luokitteli linnun ensimmäistä kertaa vuonna 1776, jolloin se sai tieteellisen nimensä. Vuodesta 1837 lähtien se on luokiteltu kuuluvaksi ainakin kahdeksaan eri lintulahkoon, eikä täyttä varmuutta ole saavutettu vieläkään. Hoatsinia on pidetty muinaisten liskolintujen jäänteenä, mutta se on luokiteltu kuuluvaksi myös lukuisiin vielä nykyäänkin eläviin linturyhmiin. Sitä on pidetty muun muassa kurkena, papukaijana, kalkkunana, kyyhkynä, kanalintuna ja käkilintuna.
Vicky Ntetema
Vicky Alice Ntetema on tansanialainen toimittaja ja ihmisoikeusaktivisti. Hän työskenteli BBC:llä, kun hän alkoi tutkia Tansaniassa tehtyjä albiinomurhia. Hänen ja hänen perhettänsä uhkailtiin tutkimusten takia, mutta hän paljasti BBC:n kautta tietoja yhteiskunnallisesti arvostetuista noitatohtoreista ja niiden kytköksistä murhajiin ja poliiseihin. Ntetema johti toimittajauransa jälkeen albiinojen aseman parantamiseen pyrkinyttä Under the Same Sun -kansalaisjärjestöä.
Elämäkerta
Ntetema sai 1980-luvulla Tansanian hallituksen stipendin, jonka avulla hän pääsi opiskelemaan Neuvostoliittoon. Hän valmistui 1985 Valko-Venäjän valtionyliopistosta pääaineenaan journalismi.
Ntetema ei löytänyt kotimaassaan töitä, sillä hän oli moneen paikaan ylipätevä. Hän muuttikin Lontooseen ja sai vuonna 1991 paikan BBC:ltä swahilin kääntäjänä. Hän alkoi BBC:llä hiljalleen laajentaa toimenkuvaansa kääntäjästä uutisten kerääjäksi. Ntetema palasi kotimaahansa vuonna 2005, kun BBC laajensi Tansanian-toimistoansa. Hän jatkoi uutistoimittajana, mutta sen ohella hän ohjasi journalismin koulutusta ja toimi toimistopäällikkönä.
Amurinuunilintu
Amurinuunilintu (Seicercus coronatus) on Aasiassa pesivä, uunilintujen heimoon kuuluva varpuslintu.
Hrunitšev
Lentokonevalmistaja
Vuosina 1960–1961 tehdas valmisti Mil Mi-6-helikoptereita, joka oli osa siirtymistä pois lentokonetuotannosta.
Nukkeanimaatio
Nukkeanimaatiossa käytettävien nukkejen sisällä on yleensä jonkinlainen tukiranka, joka pitää nuken asennossaan. Tukiranka voidaan valmistaa joko alumiinilangasta tai metallisena nivelluurankona. Aiemmin nukkeanimaatio kuvattiin tarkoitukseen muokatulla elokuvakameralla filmille, mutta nykyisin nukkeanimaatio kuvataan usein digitaalitekniikalla sen edullisuuden tähden – esimerkiksi digitaalisella järjestelmäkameralla.
Amurinuunilintu
Koko ja ulkonäkö
Amurinuunilintu muistuttaa muodoltaan ja yleisväriltään vaaleaa pajulintua. Pään kuviot ovat voimakkaat – silmäkulmajuova on leveä ja vaalea. Siivellä on yksi epäselvä siipijuova.
Charles Socarides
Charles W. Socarides (24. tammikuuta 1922 – 25. joulukuuta 2005) oli yhdysvaltalainen psykiatri ja psykoanalyytikko. Hän keskittyi tutkimuksessaan homoseksuaalisuuteen, sen syntyyn ja siitä "eheytymisen" mahdollisuuteen. Socarideksen mukaan ei ole epäilystäkään etteikö homoseksuaalisuus olisi psykologinen ja psykiatrinen häiriö. Socarideksen mukaan homoseksuaalisuus on vitsaus, joka vaarantaa sukupuolten välille tehtävän asianmukaisen erittelyn.
Vicky Ntetema
Elämäkerta
Ntetema kiinnostui marraskuussa 2007 useista albiinomurhista, joihin liittyi noitatohtoreita. Pew Research Centerin mukaan peräti 90 prosenttia tansanialaisista uskoo noituuteen, ja noitatohtoreilla on siksi erittäin keskeinen yhteiskunnallinen asema. He saattavat usein palkata murhaajia ja olla poliisien suojeluksessa. Ntetema alkoi tutkia asiaa. Hän esittäytyi rikkaaksi tulemisesta haaveilevana liikenaisena ja sai lopulta usean noitotohtorin luottamuksen. Hänelle tarjottiinkin muun muassa albiinojen käsiä, luita, karvoja ja verta taikajuoman tekemiseksi.
Charles Socarides
Socarides oli yksi National Association for Research & Therapy of Homosexualityn perustajista vuonna 1992. Täysin maallinen, itseään tieteellisenä pitävä järjestö tukee homojen ja bi-ihmisten mahdollisuutta hoitoon seksuaalisen suuntautumisen muuttamiseksi.
Socarides itse tarjosi uransa aikana hoitojaan lukuisille homo- ja biseksuaaleille. Häneltä ilmestyi useita kirjoja. Hänen poikansa Richard (s. 1954) on avoimesti homoseksuaali.
Vicky Ntetema
Merkitys ja tunnustukset
Ntetema on saanut työstään toimittajana useita palkintoja. International Women’s Media Foundationin Courage in Journalism -palkinnon hän sai vuonna 2010. Yhdysvaltain ulkoministeriö puolestaan antoi hänelle vuonna 2016 International Women of Courage -palkinnon. Palkintoperusteluissa mainittiin Nteteman rohkea työ, joka toi albiinien aseman kansainvälisen yleisön tietoisuuteen ja jopa johti Tansaniassa joihinkin pidätyksiin ja tuomioihin.
Mazda3
Mazda3 BK (2003–2009)
Ensimmäisen sukupolven Mazda3 esiteltiin Frankfurtin autonäyttelyssä syksyllä 2003 viisiovisena hatchbackina. Neliovinen sedan seurasi seuraavana keväänä. Malli perustuu samalle Fordin, Mazdan ja Volvon yhteistyössä kehittämälle pohjalevylle kuin esimerkiksi Ford Focus ja Volvo S40/V50. vasen|pienoiskuva|Sedan-korinen Mazda3 BK. Vuoden 2006 Euro NCAP -kolaritestistä Mazda3 sai tulokseksi neljä tähteä viidestä. vasen|pienoiskuva|Facelift-mallin Mazda3 BK. Vuonna 2006 malli koki pienen kasvojenkohotuksen, jossa siihen tehtiin pieniä uudistuksia sekä sisä- että ulkopuolella. Näkyvin muutos oli uusi etupuskuri. vasen|pienoiskuva|Mazdaspeed3 Geneven autonäyttelyssä keväällä 2006 esiteltiin urheilullinen Mazda3 MPS, jonka nimenä oli Pohjois-Amerikassa Mazdaspeed3 ja Japanissa Mazdaspeed Axela. Siinä oli turboahdettu 2,3-litrainen bensiinimoottori teholtaan 260 hevosvoimaa.
Mazda3 BL (2008–2013)
Toisen sukupolven Mazda3 esiteltiin neliovisena sedanina Los Angelesin autonäyttelyssä marraskuussa 2008. Viisiovisen hatchbackin ensiesittely oli Bolognan autonäyttelyssä saman vuoden joulukuussa. Malli perustuu samalle pohjalevylle kuin edeltäjänsä, mutta on kokonaispituudeltaan hieman sitä suurempi. vasen|pienoiskuva|Sedan-korinen Mazda3 BL. Vuoden 2009 Euro NCAP -kolaritestistä Mazda3 sai tulokseksi täydet viisi tähteä. vasen|pienoiskuva|Mazda3 MPS Urheilumalli Mazda3 MPS esiteltiin Geneven autonäyttelyssä keväällä 2009. Moottori oli sama turboahdettu 2,3-litrainen kuin edeltäjässä. vasen|pienoiskuva|Facelift-mallin Mazda3 BL. Vuonna 2011 malli koki pienen kasvojenkohotuksen, jossa se sai muun muassa uudelleenmuotoillun etupuskurin.
Mazda3 BM/BN (2013–2018)
Kolmannen sukupolven Mazda3 esiteltiin kesällä 2013. Se perustuu Mazdan kokonaan itse kehittämälle pohjalevylle, ja on edeltäjäänsä hieman lyhyempi ja matalampi. Akseliväli kasvoi kuitenkin pituutta. vasen|pienoiskuva|Sedan-korinen Mazda3 BM. Vuoden 2013 Euro NCAP -kolaritestistä Mazda3 sai tulokseksi täydet viisi tähteä. vasen|pienoiskuva|Mazda3 BN Vuonna 2016 malli koki kasvojenkohotuksen, jossa se sai muun muassa uuden etupuskurin aiempaa suuremmalla ilmanottoaukolla. Uudistuksen yhteydessä koritunnukseksi vaihtui BN.
Mazda3 BP (2018–)
Neljännen sukupolven Mazda3 esiteltiin Los Angelesin autonäyttelyssä marraskuussa 2018 viisiovisena hatchbackina ja neliovisena sedanina. Sitä myydään nyt myös Japanissa samalla nimellä kuin muualla maailmassa. vasen|pienoiskuva|Sedan-korinen Mazda3 BP. Vuoden 2019 Euro NCAP -kolaritestistä Mazda3 sai tulokseksi täydet viisi tähteä.
Amurinuunilintu
Levinneisyys
Amurinuunilintu pesii Japanissa, Mantšuriassa ja Venäjän kaukoidässä. Laji talvehtii eteläisessä Kaakkois-Aasiassa. Syksyllä laji on erittäin harvalukuinen vierailija Euroopassa. Suomessa se on tavattu vain kerran, 23. lokakuuta 2004 Kokkolassa.
Vesa Hanski
Vesa Hanski toimii nykyään poliisina, ja hänet on valittu vuoden poliisiurheilijaksi vuonna 2001. Hänen arvonsa on ylikonstaapeli. Hanski valittiin RKP:n riveistä varasijalle Turussa kunnallisvaaleissa 2021.
Hrunitšev
Avaruusteknologiayritys
Vuoden 1959 lopussa hallitus oli tehnyt päätöksen, jonka mukaan Hrunitšev siirtyi ohjusteknologiaan ja avaruusteknologiaan:
Vesa Hanski
Arvokisasijoituksia
Hanskilla on yhä voimassa olevia Suomen ennätyksiä sekä poliisien Suomen ennätyksiä.
Hrunitšev
Nykyajan Hrunitšev
Valtion tutkimus- ja valmistuskeskus Hrunitšev perustettiin 7. kesäkuuta 1993. Se muodostui Hrunitševin koneenrakennustehtaasta ja Saljut-suunnittelutoimistosta. Lockheed-Hrunitšev-Energija-yhteisyritys perustettiin 15. huhtikuuta 1993. Vuonna 1994 Lockheed ja Martin Marietta yhdistyivät ja yhteisyrityksen osapuoleksi tuli Lockheed Martin. Yhtiön nimeksi tuli 1995 International Launch Services (ILS). Se myy kantorakettilaukaisuja etenkin satelliittitelevisio- ja -tietoliikenneyhtiöille. Yhtiön päätuote on Proton-kantoraketti.
Eurooppalaisen EADSin ja Hrunitševin yhteisyritys Eurockot Launch Services GmbH tekee satelliittien laukaisuja Rockot-kantoraketilla.
Hrunitšev rakensi ISS-avaruusaseman päämoduulit, muun muassa ensimmäisenä vuonna 1998 avaruuteen toimitetun. Kuten koko ISS-avaruusasema, sen venäläiset moduulit perustuivat yhtiön Neuvostoliiton loppuaikoina suunnittelemaan Mir-2 -asemaan, jota ei rakennettu.
Kesän lopussa vuonna 2012 yhtiön pääjohtaja Vladimir Nesterov erotettiin, kun valtionjohto oli pitkästynyt odottamaan yhtiön rakettitekniikan epäonnistumisten sarjan päättymistä.
Tuotteita
Hrunitševin teollisia tuotteita ovat
Jääpallon Allsvenskan-kausi 2005–2006
Kaudella 2005-2006 Ruotsin jääpallon pääsarja pelattiin kaksilohkoisena. Joukkueet pelasivat ensin kaksilohkoisen Allsvenskanin alkusarjan Pohjoislohkon ja Etelälohkon, joista kummastakin neljä parasta jatkoi Eltserieniin ja kummankin lohkon neljä heikointa Superallsvenskaniin. Ylempään loppusarjaan eli Elitserieniin päässeet joukkueet pelasivat kaksinkertaisen sarjan toisen lohkon Elitserien-joukkueiden kanssa, mutta yhden ottelun oman alkulohkonsa Elitserien-joukkueiden kanssa - kaikkiaan siis 11 ottelua Elitserien-osassa. Alemman loppusarjan eli Superallsvenskanin joukkueet saivat lähtöpisteitä 3-2-1-0 eli alkusarjan viitoset kolme lähtöpistettä, kuutoset kaksi lähtöpistettä, seiskat yhden lähtöpisteen ja kahdeksannet nolla lähtöpistettä. Samalla tavalla joukkueet pelasivat kaksi ottelua naapurilohkon joukkueita vastaan, mutta yhden lohkon oman lohkonsa joukkueita vastaan - vastaavasti siis 11 ottelua.
Loppuottelussa Uppsalassa kohtasivat runosarjan eli Elitserienin kakkonen Edsbyns IF ja ykkönen Hammarby IF. Ottelu päättyi Edsbyn 6-2 voittoon.
Hirvilahti (Perniö)
Hirvilahti on kylä Salon kaupungin Perniössä. Kylä sijaitsee Perniön lounaislaidalla Laukanlahteen laskevien Krapuojan ja Myllyojan välissä.
Huomattava osa Hirvilahden kyläalueesta on peltoa. Kylän sisäosissa on laaja metsien peittämä mäkialue. Aivan kyläalueen keskellä sijaitsee Hirvilahden kartano, johon kulkee tie kylän länsipuolelta. Valtaosa kylän asutuksesta sijaitsee tien varrella suhteellisen tiiviisti.
Hirvilahti on 1200-luvun jälkeen perustettu uudisasutuskylä. Kylän alue on vanhaa rälssimaata ja Hirvilahden kartano on ollut aatelissukujen hallitsema säteri. Valtaosa kylä maa-alueesta kuuluu kartanolle, eikä karttojen perusteella kylään ole syntynyt uutta asutusta 1960-luvun jälkeen.
Jääpallon Allsvenskan-kausi 2005–2006
Loppuottelu
18.3.2006 Studenternas IP, Uppsala Yleisöä: 21 576
Alkukarsinnat
Gripen Trollhättan BK ja Kalix Bandy jatkoon.
Loppukarsinnat
BS BolticGöta ja Ljusdals BK nousivat Allsvenskaniin.
Alienware
Alienware on yhdysvaltalainen tietokonelaitevalmistaja, joka valmistaa mm. pelikonsoleita, tietokoneen oheislaitteita sekä pelaamiseen suunnattuja pöytätietokoneita ja kannettavia tietokoneita.
Vetle Sjåstad Christiansen
Vetle Sjåstad Christiansen (s. 12. toukokuuta 1992 Geilo) on norjalainen ampumahiihtäjä. Hän debytoi ampumahiihdon maailmancupissa kaudella 2012–2013. Myös Christiansenin isoveli Eirik Robert Christiansen on ampumahiihtäjä.